Diari Oficial de la Generalitat Valenciana


Sumari del DOGV 9441, del 04-10-2022 (2022/8676)

RESOLUCIÓ de 20 de setembre de 2022, de la Conselleria d'Educació, Cultura i Esport, per la qual es complementen els annexos de la Resolució de 3 d'agost de 2022, de la Conselleria d'Educació, Cultura i Esport, per la qual es resolen els expedients de sol·licitud d'accés al règim de concerts, modificació o pròrroga dels concerts educatius a la Comunitat Valenciana sol·licitats durant el mes de gener de 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9441

Data del DOGV
:   04-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8676


Data del document
:   20-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 20 de setembre de 2022, de la Conselleria d'Educació, Cultura i Esport, per la qual es complementen els annexos de la Resolució de 3 d'agost de 2022, de la Conselleria d'Educació, Cultura i Esport, per la qual es resolen els expedients de sol·licitud d'accés al règim de concerts, modificació o pròrroga dels concerts educatius a la Comunitat Valenciana sol·licitats durant el mes de gener de 2022. [2022/8676]  
  
  
Fets  
Primer. En els annexos I i II de la Resolució de 3 d'agost de 2022, de la Conselleria d'Educació, Cultura i Esport, per la qual es resolen els expedients de sol·licitud d'accés al règim de concerts, modificació i/o pròrroga dels concerts educatius a la Comunitat Valenciana sol·licitats durant el mes de gener de 2022, s'especifiquen les unitats que, havent-se estimat el seu concert, van quedar condicionades al compliment d'algun dels requisits de l'article 4 de l'annex del Decret 6/2017, de 20 de gener, del Consell, pel qual s'aprova el Reglament de concerts educatius a la Comunitat Valenciana i es convoca el procés general d'accés o renovació, i les unitats concertades provisionalment que són objecte de pròrroga exclusivament durant el curs 2022-2023, de conformitat amb els articles 4.5, 4.6 i 19 del Decret 6/2017.  
  
Segon. En la Resolució de 28 de juliol de 2022, de la Conselleria d'Educació, Cultura i Esport, per la qual es concedeix la modificació de l'autorització al centre privat d'Educació Infantil, Primària i Secundària Sagrada Familia de la localitat d'Elda, s'autoritza este centre a ampliar la seua autorització amb tres noves unitats d'Educació Secundària Obligatòria.  
Tercer. En la Resolució de 15 d'agost de 2022, de la Conselleria d'Educació, Cultura i Esport, per la qual es concedeix la modificació de l'autorització al centre privat d'Educació Infantil, Primària i Secundària Escuela 2 de la localitat de Paterna - la Canyada, s'autoritza este centre a ampliar la seua autorització amb tres noves unitats d'Educació Primària i una aula d'Integració en Primària.  
  
Fonaments de dret  
Primer. Vista la proposta del director general de Centres Docents, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i dins dels límits establits per l'Acord del Consell de 15 de juliol de 2022, i d'acord amb l'article 7 de l'annex del Decret 6/2017, de 20 de gener, del Consell, pel qual s'aprova el Reglament de concerts educatius a la Comunitat Valenciana i es convoca el procés general d'accés o renovació.  
Segon. L'article 5 del Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, estableix que per a acollir-se al règim de concerts educatius, els centres privats hauran de complir els requisits mínims que s'establisquen en desplegament de l'article 14 de la Llei orgànica reguladora del dret a l'educació, estar autoritzats per a impartir els ensenyaments que constitueixen l'objecte del concert, sotmetre's a les normes establides en el títol IV d'aquesta llei orgànica i assumir les obligacions derivades del concert en els termes establits en este reglament.  
L'article 4.5 de l'annex del Decret 6/2017, de 20 de gener, del Consell, estableix que, si en el moment de presentar la sol·licitud de concert algun dels ensenyaments o unitats per als quals se sol·licita no estan autoritzats, és necessari que almenys s'haja sol·licitat formalment la iniciació de la tramitació corresponent. I l'article 4.6 de l'annex del mateix decret estableix que en el supòsit anterior la sol·licitud d'obertura i funcionament de les unitats afectades es presentarà amb data límit el 31 de juliol anterior a l'inici del curs, adjuntant la documentació necessària per a la tramitació de l'expedient, així com la concurrència, igualment en la data límit de 31 de juliol, dels requisits necessaris per a obtindre l'autorització, o, si és el cas, per a ser susceptible de concertar.  
Al centre privat d'Educació Infantil, Primària i Secundària Sagrada Familia, de la localitat d'Elda, amb codi 93459528, li van ser estimades en l'annex II de la Resolució de 3 d'agost de 2022, de la Conselleria d'Educació, Cultura i Esport, tres unitats d'Educació Secundària Obligatòria amb caràcter provisional per necessitats d'escolarització i estar condicionades al compliment d'algun dels requisits de l'article 4 de l'annex del Decret 6/2017, de 20 de gener, del Consell.  
  
Al centre d'Educació Infantil, Primària i Secundària Escuela 2 de la localitat de Paterna - la Canyada, li van ser estimades en l'annex II de la Resolució de 3 d'agost de 2022, de la Conselleria d'Educació, Cultura i Esport, una unitat d'Educació Primària i una altra unitat d'Integració en Primària, condicionades al compliment d'algun dels requisits de l'article 4 de l'annex del Decret 6/2017, de 20 de gener, del Consell.  
  
Tercer. En la Resolució de 28 de juliol de 2022, de la Conselleria d'Educació, Cultura i Esport, s'autoritza el centre privat d'Educació Infantil, Primària i Secundària Sagrada Familia de la localitat d'Elda a ampliar la seua autorització amb les tres unitats d'Educació Secundària Obligatòria estimades amb caràcter provisional en l'annex II de la Resolució de 3 d'agost de 2022, de la Conselleria d'Educació, Cultura i Esport.  
Quart. En la Resolució de 15 d'agost de 2022, de la Conselleria d'Educació, Cultura i Esport, s'autoritza el centre privat d'Educació Infantil, Primària i Secundària Escuela 2 de la localitat de Paterna - la Canyada a ampliar la seua autorització amb tres unitats d'Educació Primària, i queda d'aquesta manera autoritzada la unitat estimada amb caràcter condicionat en l'annex II de la Resolució de 3 d'agost de 2022, de la Conselleria d'Educació, Cultura i Esport.  
  
D'acord amb els fets i fonaments de dret exposats, resolc:  
  
  
Primer  
Al centre privat d'Educació Infantil, Primària i Secundària Sagrada Familia de la localitat d'Elda, amb codi 78641888, concertar amb caràcter definitiu les tres unitats d'Educació Secundària Obligatòria indicades en l'annex II d'aquesta resolució i que van ser estimades amb caràcter provisional en la Resolució de 3 d'agost de 2022.  
  
Segon  
Al centre privat d'Educació Infantil, Primària i Secundària Escuela 2 de la localitat de Paterna - la Canyada, amb codi 56633067, concertar amb caràcter definitiu la unitat d'Educació Primària i concertar amb caràcter provisional la unitat d'Integració en Primària, indicades en els annexos I i II d'aquesta resolució i que van quedar condicionades en la Resolució de 3 d'agost de 2022.  
Les dades corresponents als centres i ensenyaments continguts en la present resolució s'inscriuran en el Registre de centres docents de la Comunitat Valenciana.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser objecte de recurs potestativament en reposició o bé es podrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant de la consellera amb competències en matèria educativa en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 20 de setembre de 2022.- La consellera d'Educació, Cultura i Esport: Raquel Tamarit Iranzo.